वहां से भागने के बाद अपने गांव जाम गये, वहां किसी प्रकार छूपकर रहने लगे कि कहीं भट्ठा मालिक न आ जाए। वही हुआ जो डर था, आखिर तीसरा दिन दोनों भट्ठा मालिक और चार-पाच आदमी हमारे बस्ती में चार पहिया गाड़ी, जिससे कल मुझे लेकर वाराणसी आया था, पहुँच गया। मेरा छोटा भाई अखिलेश गाड़ी देखकर बताया, जब हम बगीचा के पास जो लगभग दो विघा की दूरी पर गाड़ी देखे, मेरा शरीर काॅप गया, कुछ सुझ नही रहा था की क्या किया जाए। तभी अन्य लोग भागने लगे, हम भी भागने लगे, मेरी गर्भवती पत्नी दूसरी रास्ता से भागी। एकाएक मेरा दिमाग ठनका की गुड्डी तो गर्भवती है, कही कुछ गड़बड़ न हो जाए, भाग पायेगी की नही, अगर वे लोग पकड़ लेगें, तब क्या होगा। यह सोचकर ही मेरा करेजा (दिल) की धड़कन अत्यधिक बढ़ गयी, शरीर में हदश पैदा हो गया। लगभग दिन घण्टा बाद 2 किमी0 दूर बर गुदर, लाला बाजार, सिकरारा के पास है वहां मिले, पत्नी को सही सलामत देखकर खुश हुये, वह कुछ बोल नही पा रही थी, उसका शरीर थर-थर कांप रहा था। उसे सांत्वना दिया और पानी के साथ कुछ खिलाया तब जाकर चार घंटा बाद उसके शरीर की कपकपी ठीक हुयी। वह बोली-हम गांव नही जायेगें, चाहे कछ हो जाए, हम बोले-चलो साढँू के पास छोड़ दे, फिर वहां से सभी लोग तिरछे रास्ता से 8 किमी0 की दूरी पर मडि़याहू लगभग शांम 7ः00 बजे पहुँचे वहां से फिर लगभग रात में गाड़ी से सकरा मुसहर बस्ती अपने साढूँ के पास पहुँच गये, जो हमारे गांव से लगभग 60 किमी0 की दूरी पर है। वह दिन रविवार था। मेरा साढ़ूँ खरबोटन, पुत्र-श्याम लाल बनवासी, ग्राम-सकरा, थाना-रामपुर, जिला-जौनपुर भी हमारे साथ भागने में थे। भरत पुत्र-विशुनी के पूरा परिवार पकड़ा गया था, उसे पकड़कर ले गये।